Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының Әкімшілік құқық бұзушылық туралы кодексіне өзгерістер мен толықтырулар енгізу туралы**

1-бап. 2014 жылғы 5 шілдедегі Қазақстан Республикасының Әкімшілік құқық бұзушылық туралы кодексіне мынадай өзгерістер мен толықтырулар енгізілсін:

1) 112-бапта:

бесінші бөлік мынадай редакцияда жазылсын:

«5. Эфирден жəне баспасөз бетінен орын бергені үшін төлемінің мөлшері, шарттары жəне тəртібі туралы мəліметті сайлау алдындағы үгіт жүргізу басталардан бес күн бұрын хабарламаған жəне жарияламаған, сондай-ақ сайлау комиссиясына ұсынбаған бұқаралық ақпарат құралдарының,
онлайн-платформаларды пайдаланушылардың сайлауға қатысатын кандидаттардың, саяси партиялардың үгіт материалдарын жариялауы немесе эфирге шығаруы –

жеке тұлғаларға – жиырма, лауазымды адамдарға – отыз, заңды тұлғаларға елу айлық есептiк көрсеткiш мөлшерiнде айыппұл салуға алып келеді.»;

мынадай мазмұндағы 6-1-бөлікпен толықтырылсын:

«6-1. Онлайн-платформаларды пайдаланушылардың кандидаттардың біріне, партиялық тізімді ұсынған саяси партияға ақпарат көлемін беруден бас тартуы, егер басқа кандидатқа, партиялық тізімді ұсынған саяси партияға ол
онлайн-платформаны пайдаланушыға ақпарат көлемін беруге келісім берілсе, –

жеке тұлғаларға – жиырма, лауазымды адамдарға – отыз, заңды тұлғаларға елу айлық есептік көрсеткіш мөлшерінде айыппұл салуға алып келеді.»;

сегізінші бөлік мынадай редакцияда жазылсын:

«8. Кандидаттарға және партиялық тізімдерді ұсынған саяси партияларға бұқаралық ақпарат құралдарында эфир уақытын, баспасөз бетінен орын беру, онлайн-платформаларды пайдаланушылардың ақпарат көлемін беруі туралы шарт талаптарымен қандай да бір кандидатқа, партиялық тізімді ұсынған саяси партияға артықшылық туғызу –

жеке тұлғаларға – жиырма, лауазымды адамдарға – отыз, заңды тұлғаларға елу айлық есептiк көрсеткiш мөлшерiнде айыппұл салуға алып келеді.»;

мынадай мазмұндағы 9-тармақпен толықтырылсын:

«9. Бұқаралық ақпарат құралдарының, онлайн-платформаларды пайдаланушылардың Сенат депутаттығына кандидаттарға, мәслихат депутаттығына партиялық тізімдерін ұсынған саяси партияларға, Парламент Мәжілісі мен мәслихат депутаттығына бір мандатты аумақтық сайлау округтері бойынша кандидаттарға және әкімдерге сайлауалды пікірсайыстарды өткізу кезінде тең құқықтар мен жағдайларды қамтамасыз етпеу –

жеке тұлғаларға – жиырма, лауазымды адамдарға – отыз, заңды тұлғаларға елу айлық есептiк көрсеткiш мөлшерiнде айыппұл салуға алып келеді.»;

2) мынадай мазмұндағы 116-1-баппен толықтырылсын:

«116-1-бап. Қаржыландыруды тарту немесе сайлау қорларынан басқа өзге де материалдық көмек қабылдау

Бұқаралық ақпарат құралдарында, онлайн-платформаларда сөз сөйлеуге, сайлау алдындағы жария іс-шараларды өткізуге, қосымша үгіт материалдарын шығаруға, сондай-ақ көлік және іссапар шығыстарын жабуға байланысты шығыстарды төлеу мақсатында кандидаттардың, партиялық тізімдер ұсынған саяси партиялардың өздерінің сайлау қорларынан басқа көздерден өзге де ақша тартуы, сондай-ақ кандидат сайлау науқаны барысында кандидаттардың пайдаланатын сайлау қорларының қаражатынан төленбеген жеке және заңды тұлғалардың кез келген тауарларын, жұмыстарын және көрсетілетін қызметтерін қабылдауы, көрсетілген жеке және заңды тұлғаларға осы көрсетілген қызметтерді ұсынғаны үшін кандидаттың тарапынан кез келген жәрдем көрсетуі –

жеке тұлғаларға – жиырма бес, заңды тұлғаларға – елу бес айлық есептік көрсеткіш мөлшерінде айыппұл салуға алып келеді.»;

3) 125-бап мынадай редакцияда жазылсын:

«125-бап. Сайлау алдындағы үгіт жүргізуге мемлекеттік бюджеттен бөлінген қаражатты жұмсау тәртібін бұзу

Депутаттыққа немесе өзге сайланбалы лауазымға кандидаттардың сайлау алдындағы үгіт жүргізуге мемлекеттік бюджеттен бөлінген қаражатты нысаналы жұмсамауы –

жиырма бес айлық есептiк көрсеткiш мөлшерiнде айыппұл салуға алып келеді.»;

4) 684-баптың бірінші бөлігінде:

«116» деген цифрлардан кейін «116-1» деген цифрлармен толықтырылсын;

5) 805-баптың бірінші бөлігінде:

«116» деген цифрлардан кейін «116-1» деген цифрлармен толықтырылсын;

6) 807-баптың бірінші бөлігінің төртінші тармақшасында:

«116» деген цифрлардан кейін «116-1» цифрларымен толықтырылсын.

2-бап.

Осы Заң алғашқы ресми жарияланған күнінен кейін күнтізбелік алпыс

күн өткен соң қолданысқа енгізіледі.

**Казақстан Республикасының**

 **Президенті**